Source: https://www.financnasprava.sk/sk/obcania/dane/dan-z-prijmov/zaplatenie-dan-prijem
Timestamp: 2019-12-13 04:05:29+00:00
Document Index: 17367815

Matched Legal Cases: ['§ 5', '§ 6', '§ 7', '§ 8', '§ 33', '§ 33']

Zaplatenie dane z... - PFS
Zaplatenie dane z príjmov
Informácie Vám poskytujeme v štruktúre:
Preplatok na dani z príjmov, daňový bonus a zamestnanecká prémia
Daň ste povinný zaplatiť v lehote na podanie daňového priznania.
Ak ste rezidentom a máte príjmy zo zamestnania (§ 5 ZDP [nové okno]), príjmy z podnikania, z inej samostatnej zárobkovej činnosti, z prenájmu a z použitia diela a umeleckého výkonu (§ 6 ZDP [nové okno]), príjmy z kapitálového majetku (§ 7 ZDP [nové okno]) alebo ostatné príjmy (§ 8 ZDP [nové okno]) platíte daň na č. ú.:
500208–OUD/8180
variabilný symbol 1700992018
Ak ste nerezidentom, tak platíte daň na č. ú.:
500216–OUD/8180
V prípade, že Vám do lehoty na podanie daňového priznania nebolo oznámené číslo účtu správcu dane vedeného pre daňovníka (OUD), ste povinný daň zaplatiť do ôsmich dní od doručenia tohto oznámenia, ak Vám toto oznámenie bolo doručené po lehote na podanie daňového priznania.
Na overenie alebo zistenie Vám prideleného OUD použite službu „Overenie prideleného OUD“.
Podrobnejšie informácie o spôsobe označovania platby sú uvedené vo Vyhláške MF SR č. 378/2011 Z. z. [nové okno] o spôsobe označovania platby dane v znení neskorších predpisov.
Od 1.2.2014 sa číslo účtu uvádza vo formáte medzinárodného bankového účtu – IBAN.
Na prevod účtu do formátu IBAN použite validátor "IBAN - GENERÁTOR/VALIDÁTOR" [nové okno].
Podrobnejšie informácie k tvorbe účtu nájdete na úportáli finančnej správy v časti "Platenie daní".
Preplatok na dani z príjmov, daňový bonus na vyživované dieťa (deti) podľa § 33 ZDP, daňový bonus na zaplatené úroky podľa § 33a ZDP alebo zamestnanecká prémia Vám budú vrátené v lehote do 30 dní od doručenia žiadosti o ich vrátenie, najneskôr do 40 dní odo dňa ich vzniku, t.j. odo dňa nasledujúceho po uplynutí lehoty na podanie daňového priznania.
Za zdaňovacie obdobie 2018 je termín na podanie daňového priznania do 1.4.2019. Daňový preplatok, daňový bonus na vyživované dieťa (deti), daňový bonus na zaplatené úroky alebo zamestnanecká prémia Vám budú poukázané najneskôr do 10.5.2019.
Preddavky sa platia miestne príslušnému správcovi dane v eurách.
Preddavky platíte na vlastné číslo účtu, ktoré Vám pridelil správca dane.
Číslo účtu sa skladá:
z predčíslia označujúceho druh dane (daň z príjmu fyzickej osoby - rezident – 500208,daň z príjmu fyzickej osoby – nerezident - 500216),
zo základného čísla účtu označujúceho daňový subjekt (OUD) a
500208-OUD/8180
500216-OUD/8180
ku každej platbe preddavkov je potrebné uviesť správny variabilný symbol podľa Vyhlášky MF SR č. 378/2011 Z. z. [nové okno] o spôsobe označovania platby dane v znení neskorších predpisov (napr. preddavky za január 2019 – VS 1100012019, preddavky za I. štvrťrok 2019 – VS 1100412019. V prípade nastavenia trvalého príkazu je variabilný symbol na preddavky 1100002019.).
Daňovú povinnosť a preddavky na daň môže daňovník uhradiť bezhotovostným prevodom z účtu vedeného u poskytovateľa platobných služieb na príslušný účet správcu dane (za deň platby sa považuje deň, keď bola platba odpísaná z účtu daňového subjektu alebo inej osoby, ktorá platbu vykonala) alebo v hotovosti poštovým poukazom na príslušný účet správcu dane (za deň platby sa považuje deň, keď pošta hotovosť prijala).